钦定古今图书集成/明伦汇编/官常典/第758卷 > 孙源文
## 钦定古今图书集成/明伦汇编/官常典/第758卷 > 孙源文

按《苏州府志》：“源文，字南宫，继皋子。虽为诸生，而非其
意。善饮酒，好读书，颇类滑稽玩世者。其学，经史百家
无不毕览。躯体短小，服古衣冠，慷慨语天下事，或古
今成败，莫不穷其源流。被服忠孝，至性过人。崇祯十
七年五月，闻京师失守，源文行坐悲泣，无间晨夜。及
秋，赋《闻雁》诗曰：‘少小江南住，不闻鸣雁哀。今宵清枕
泪，知尔旧京来’。”未几咯血，声喑，泪尽而绝。